RATOU na cauravou lewe va oqo, e ratou na bikeni ka cina ramase tiko, ka me ra na dau vakatotomuria voli na vo ni cauravou era tiko e na neitou koro.
Na i vakamacala oqori e cauraka toka mai o Jeremaia Tagutu na nona i tubutubu turaga o Ravuama Navuli e dua vei ratou na cauravou lewe 4 ni koro o Rukua e na yanuyanu rairai totoka o Beqa.
Kaya o Tagutu ni vakavinavinaka vakalevu vua na matanitu e veiliutaki tiko e na gauna oqo e na vuku ni ra nanumi na cauravou ni nodratou koro.
Kuria ni o ratou na cauravou oqo e ratou dau tei tavioka sara tu ga mai nakoro, ka vakavinavinaka vakalevu ni ratou sa mai rawata na taro sotia, ka ratou vosota na kaukauwa ni tereni me yacova na nodratou sa mai ciciva takosova na laini e na siga Vakaraubuka ni macawa sa oti.
Na soqo lagilagi oya e vakayacori mai na keba ni sotia mai Naikaciwa veimama ni maile (ATG) ka sa bau dua na ka na kena osodrigi mai vei ira na i tubutubu kei ira na dau ni veitokoni. E na nona vakamacala na vulagi dokai o Brigadier-General Mosese Tikoitoga, e vakavinavinakataki ira kina na cauravou e na nodra vosota na vula tolu e ra terenitaki kina.
Tomana ni doka na nodra vosota mai na katakata ni siga kei na tau ni uca na i lala cauravou e ra lewe 212, ka ra i sevu ni sotia me ra vosota mai na vula 3 ka ra sa mai lagilagi kina e na macawa sa oti. Na nona i vakamacala o Tagutu e vakaraitaka ni ratou tu saraga vakanakoro o i ratou na i lala oqo, ka ratou cakava tu ga na cakacaka ni koro, ka vakina na qaravi ni teitei kei na veika tale eso.
Kuria ni nodratou gole mai oqo e na vula 3 e mai siviraki ga na yagodratou, na nodratou i tovo ka vakakina na bula vakaivakarau e ratou na vakavulici yani kina, ka rawa ni ratou na laki matanataka sara vei ira na tacidratou e ra tiko mai nakoro.
E kaya talega o Tagutu ni gauna oqo e sa dredre na cakacaka, ka vakavinavinaka vakalevu ni ratou bau digitaki na cauravou oqo mai na vicasagavulu tale na cauravou e ra a sasaga yani e na keba.
Tomana ni ra marau talega na vei mataqali e ra tiko mai na koro baleta ni 1 vei ratou na cauravou e gole mai na Mataqali o Levukana, e 2 e rau gole mai na Mataqali saumu ka kedratou i ka 4 e gole mai na Mataqali Duruvesi.
Sa ra nuitaka tu na nodratou i tubutubu na lewe va na cauravou oqo ni ratou na rawa cakacaka me rawa ni vukea na nodra bula vakamatavuvale, ka vakakina na bula vakoro ka me ratou i sakisaki ka cina ramase tiko e na loma ni koro ko Rukua e na veisiga ni mataka.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn